| Slaget om Tskhinvali |
| --- |
| Konflikt: Krigen i Sør-Ossetia |
| Troppebevegelser 8. august. Blått georgiske bevegelser, rødt er russiske |
| 

|  |  |
| --- | --- |
| Dato | 8. august – 10. august 2008 |
| Sted | Sør-Ossetia42°13'N 43°59'Ø |
| Resultat | Russiske og sør-ossetiske styrker gjenerobret Tskhinvali |

 |
| Stridende parter |
| Sør-Ossetias flagg Sør-OssetiaRusslands flagg RusslandAbkhazias flagg Frivillige fra AbkhasiaRusslands flagg Russiske kosakker (frivillige) | Georgias flagg Georgia |
| Kommandanter og ledere |
| Russlands flagg Marat Kulakhmetov | Georgias flagg Zaza Gogava |
| Styrker |
| Sør-Ossetias flagg, ca. 3000 totaltRusslands flagg 2 bataljoner av russiske fredsbevarende styrke, ca. 2500 soldater fra den russiske 58. arméRusslands flagg Hundrevis av frivilleAbkhazias flagg Ukjent antall | Georgias flagg 500 georgiske soldater i den opprinnelige fredsbevarende styrken, ukjent antall i angrepsstyrken |
| Tap |
| **Militære tap:**13 soldater drept og 70 såret | **Militære tap:**min. 200 soldater drept |

**Slaget om Tskhinvali**  foregikk i Sør-Ossetias hovedstad Tskhinvali i Georgia, fra 8. til 10. august 2008, som det første store slaget i Krigen i Sør-Ossetia.

Kampene begynner
----------------

Den georgiske hæren krysset grensene til utbryterrepublikken tidlig om morgenen 8. august 2008. Stridsvogner og andre pansrede kjøretøy, støttet av artilleri, angrep Tskhinvali. De ble møtt uten stort hell av ossetiske styrker. Klokken 00:53 den 8. august (lokal tid, 20:53 7. august UTC), begynte georgiske styrker å bombardere byen, deriblant flyktningeruten ut av byen.

Georgisk **Su-25** krigsfly, av samme type som de brukt av Georgia under krigen
Det russiske nyhetsbyrået Interfax meldte at lederen for Sør-Ossetia sa at hans tropper slåss i harde kamper med georgiske styrker i utkanten av hovedstaden, Tskhinvali. Klokken 04:45 uttalte Georgias minister for reintegrasjon, Temuri Jakobasjvili, at Tskhinvali nesten var omringet og at Georgia kontrollerte 2/3 av Sør-Ossetia. Mot slutten av dagen, kontrollerte den georgiske hæren angivelig en stor del av byen.

Utpå dagen meldte russisk media om drepte sivile i byen. Det ble også meldt at et sykehus og universitetet i Sør-Ossetias hovedstad Tskhinvali var truffet av georgiske artillerigranater.

Russisk motoffensiv
-------------------

  

Den russiske hæren krysset sent 8. august over grensen, og gikk i kamp med de georgiske styrkene utenfor hovedstaden. De russiske styrkene var hovedsakelig fra den russiske 58. Arme, ifølge russiske fredsbevarende styrker utenfor byen. 

Nord-Ossetias president Mamsurov, fortalte 8. august om flere frivillige fra Nord-Ossetia, som var på vei mot Tskhinvali for å slåss mot Georgia. I morgentimene 9. august ble russiske fallskjermsoldater sluppet over Tskhinvali. Sjefen for de russiske bakkestyrkene, Vladimir Boldyrev hevdet at de hadde tatt militær kontroll over Tskhinvali. Georgiske styrker skjøt samme morgen ned to russiske kampfly, et jagerfly og et bombefly. Ifølge Lomaia, sekretæren for Georgias sikkerhetsråd, ble en av pilotene til fange. Samme dag ble det meldt om 1600 drepte og 90 skadede.

Senere på dagen beordret den georgiske presidenten tilbaketrekning ut av byen, for på den måten å gi sitt bidrag til en våpenhvile. Styrkene ble posisjonert rundt byen. Den russiske presidenten forlangte imidlertid at alle georgiske styrker måtte trekkes ut av Sør-Ossetia for at krigshandlingene skulle ta slutt. Sekretær i Georgias nasjonale sikkerhetsråd, Kakha Lomaia, hevdet at georgiske soldater fremdeles ble beskutt etter tilbaketrekningen

Reuters meldte at representanter fra Sør-Ossetia hevdet at kampene i de sørlige delene av Tskhinvali hadde sluttet rundt midnatt, men disse rapportene ble ikke bekreftet. Reuters meldte også at den russiske kommandanten av den 58. Arme i Sør-Ossetia, generalløytnant Anatolij Khruljov, ble såret av georgiske styrker utenfor byen tidlig om morgenen.

Ifølge den georgiske reintegrasjonsministeren Temur Jakobasjvili, trakk georgiske styrker seg tilbake under beskytning for å skifte posisjon, og å sørge for en humanitær korridor for evakuering av sårede.

Den 10. august sa russiske talsmenn at de hadde kontroll over den sør-ossetiske hovedstaden, samtidig med at de bekreftet at georgiske styrker har trukket seg vekk fra hovedstaden.

Referanser
----------

1. 1 2  (ru) «Война в Осетии, Грузия, б.СССР, В России». Lenta.ru. 8. august 2008. Besøkt 16. august 2008.
2. ↑  (ru) «Грузинская сторона обстреливает дорогу, которая ведет из Цхинвали в РФ». RIA Novosti. 8. august 2008. Besøkt 16. august 2008.
3. ↑  (en) «Georgia launches operation on South Ossetian capital». **France 24**. 7. august 2008. Arkivert fra originalen 13. august 2008. Besøkt 16. august 2008.
4. ↑  (en) «Tskhinvali almost surrounded - Georgian official». *Itar-Tass*. 8. august 2008. Arkivert fra originalen 12. august 2008. Besøkt 16. august 2008.
5. ↑  (en) «Heavy fighting in South Ossetia». *BBC News*. 8. august 2008. Besøkt 16. august 2008. «Georgian forces and South Ossetian separatists have been exchanging heavy fire just hours after agreeing to a ceasefire and Russian-mediated talks»
6. ↑  (no) Gro Wold Strømsheim og Morten Strand (8. august 2008). «Sykehus truffet av granater». Dagbladet. Besøkt 16. august 2008. «*Et sykehus i Sør-Ossetias hovedstad Tskhinvali skal være truffet av georgiske artillerigranater*»
7. ↑  (en) «Hundreds of ‘Volunteers’ Head for S.Ossetia –N.Ossetian Leader». **Civil Georgia**. 8. august 2008. Besøkt 16. august 2008. «hundreds of volunteers are on their way to South Ossetia»
8. ↑  (no) ««- Russiske styrker kontrollerer Tskhinvali»». **Aftenposten**. NTB. 9. august 2008. Besøkt 16. august 2008.
9. ↑  (no) Mette Risa (9. august 2008). ««- Russerne bombet boligblokker»». **Aftenposten**. Besøkt 16. august.  Sjekk datoverdier i `|besøksdato=` (hjelp)
10. ↑  (no) «Beordrer georgisk tilbaketrekning». **Aftenposten**. NTB. 9. august 2008. Besøkt 16. august 2008.
11. ↑  (en) «Russian general wounded in Georgia's rebel region». **Reuters**. 9. august 2008. Besøkt 16. august 2008.
12. ↑  (en) Abelsky, Paul (10. august 2008). «Russian Ships Steam Toward Georgia as Conflict Grows». **Bloomberg**. Arkivert fra originalen 14. august 2008. Besøkt 16. august 2008.
13. ↑  (en) «Georgian troops pull out of capital». **The Press Association**. 10. august 2008. Besøkt 16. august 2008. [*død lenke*]
14. ↑  (no) Jostein Nissen-Meyer og Sverre Holm-Nilsen (10. august 2008). «- Georgiske tanks skjøt mot alt de så». **Nettavisen**. Besøkt 16. august 2008. «*Tskhinvali ligger i ruiner etter tre dagers kamper.*»

Eksterne lenker
---------------

* (en) South Ossetia news
* (en) Timeline: Georgia-Ossetia armed conflict (Russia Today)